Vallavõti

Vallavõti (Gemeindeschlüssel) on Saksamaal ja Austrias kasutatav geograafiline numbriline indekseerimiskood, mis antakse valdadele. On võrreldav näiteks Prantsusmaa INSEE koodi või Itaalia ISTAT koodiga.

 Saksamaa vallavõtmed 
Saksamaal kasutatakse ametlikku vallavõtit (Amtliche Gemeindeschlüssel, AGS) statistilistel eesmärkidel liidumaade statistikaametites. Vallavõti tuleb lisada mõningatele dokumentidele, näiteks elukohavahetuse korral lahkumisavalduses või registreerimisdokumentides, mida tehakse linnavalitsuse vastavas büroos.

Esimest korda katsetati vallakoode Schleswig-Holsteini liidumaal 1953. aastal, peale nende edu laiendati see 1955. aastaks riiklikule tasemele. Esimesed 9 liidumaad, lisaks 1957. aastal liidendatud Saarimaa ja Lääne-Berliin kasutasid liidumaa koode 01–11, peale taasühinemist 1990. aastal said Ida-Saksamaa liidumaad endale koodid 12–16.

Vallavõti on kaheksakohaline, formaadis 12 3 45 678, millest:

 1.–2. numbrid – Liidumaa
 3. number – Ringkond - kui liidumaal ei kasutata ringkondi, siis 0, samas liidumaadel kus ringkondi varem kasutati (v.a. Saksi-Anhalti) on ringkonnavõti endiselt kasutusel
 4.–5. numbrid – Kreis või kreisivaba linn
 6.–8. numbrid – Vald

+Liidumaade koodidKoodLiidumaa01Schleswig-Holstein02Hamburg03Alam-Saksimaa04Bremen05Põhja-Reini-Vestfaal06Hesse07Reinimaa-Palatinaat08Baden-Württemberg09Baierimaa10Saarimaa11Berliin12Brandenburg13Mecklenburg-Vorpommern14Saksi15Saksi-Anhalti16Tüüring
+Ringkondade koodidKoodLiidumaa(Endine) Ringkond03 1Alam-SaksimaaBraunschweig03 2Alam-SaksimaaHannover03 3Alam-SaksimaaLüneburg03 4Alam-SaksimaaWeser-Ems05 1Põhja-Reini-VestfaalDüsseldorf05 3Põhja-Reini-VestfaalKöln05 5Põhja-Reini-VestfaalMünster05 7Põhja-Reini-VestfaalDetmold05 9Põhja-Reini-VestfaalArnsberg06 4HesseDarmstadt06 5HesseGießen06 6HesseKassel07 1Reinimaa-PalatinaatKoblenz07 2Reinimaa-PalatinaatTrier07 3Reinimaa-PalatinaatReinihesse-Palatinaat08 1Baden-WürttembergStuttgart08 2Baden-WürttembergKarlsruhe08 3Baden-WürttembergFreiburg08 4Baden-WürttembergTübingen09 1BaierimaaÜlembaieri09 2BaierimaaAlambaieri09 3BaierimaaÜlempalatinaat09 4BaierimaaÜlemfrangi09 5BaierimaaKeskfrangi09 6BaierimaaAlamfrangi09 7BaierimaaŠvaabi14 5SaksiChemnitz14 6SaksiDresden14 7SaksiLeipzig
Näiteks Garmisch-Partenkirchen = 09 1 80 117:

 09 – Baieri liidumaa
 1 – Ülembaieri ringkond
 80 – Garmisch-Partenkircheni kreis
 117 – Garmisch-Partenkircheni alev

Kui tegu on kreisivaba linnaga, siis on kolm viimast numbrid nullid, näiteks Frankfurt = 06 4 12 000:

 06 – Hesse liidumaa
 4 – Darmstadti ringkond
 12 – Frankfurt Maini ääres kreisivaba linn
 000 – (kreisivaba linn)

Hamburg ja Berliin on mõlemad linn-liidumaad ning ei oma ringkondi ega kreise, seega kasutavad nad vastavalt 02 0 00 000 ja 11 0 00 000 vallavõtmeid. Bremeni liidumaa ei oma ringkondi ja koosneb kahest kreisivabast linnast: Bremen (04 0 11 000) ja Bremerhaven (04 0 12 000).

 Austria vallavõtmed 

Austria vallavõtmed on viiekohalised, formaadis 1 23 45, millest:

 1. number – Liidumaa tähestiku järjekorras (1 Burgenland, 2 Kärnten, 3 Alam-Austria (Niederösterreich), 4 Ülem-Austria (Oberösterreich), 5 Salzburg, 6 Steiermark, 7 Tirool, 8 Vorarlberg, 9 Viin (Wien))
 2.–3. numbrid – Statuutlinnad või ringkond (Statuutlinnad tähestiku järjekorras, seejärel ringkonnad tähestiku järjekorras; Viini puhul linnaringkonnad numbrilises järjekorras)
 4.–5. numbrid v Vald tähestiku järjekorras

Näiteks Lienz = 7 07 16:

 7 – Tirooli liidumaa
 07 – Lienzi ringkond
 16 – Lienzi vald

Statuutlinnade puhul on vallakood alati 01, näiteks Salzburg = 5 01 01:

 5 – Salzburgi liidumaa
 01 – Salzburgi statuutlinn
 01 – (statuutlinn)

Samas ei pruugi 01 alati märkida statuutlinna, näiteks Bleiburg = 2 08 01:

 2 – Kärnteni liidumaa
 08 – Völkermarkti ringkond
 01 – Bleiburgi vald

Viini koondvallavõti on 90001, kuid ringkonnavõtit kasutatakse linnaringkonna märkimiseks numbrilises järjekorras, näiteks Innere Stadt (1. ringkond) = 9 01 01, Favoriten (10. ringkond) = 9 10 01, Liesing (23. ringkond) = 9 23 01.

 Viited 

 Välislingid 
 Saksamaa valdade otsing
 Austria vallavõtmed (Exceli formaadis)

Kategooria:Saksamaa geograafia
Kategooria:Austria geograafia